《入开善》
宋代·刘子翚

双童肩竹舆，兀兀如乘舟。
及兹朝暑微，远访招提幽。
苍山望中横，清泉脚底流。
所历已殊胜，况乃穷林丘。
僧房在在凉，逢迎足茶瓯。
岸帻幽鸟鸣，横琴素烟浮。
倦借一榻眠，吾生复何求。
薰风溪上来，虚檐散飕飕。
开怀若倾倒，忽去不可留。
人间苦炎热，物外常清秋。
或名非所期，聊寻赤松游。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。